2017

2014 - 2015 - 2016 - 2017 - 2018 - 2019 - 2020
't Joar 2017 is e geweun joar  die begunt ip e zundag. 't Is 't 17e joar in d' 21e êeuwe volgenst de christelyke joartellienge.
 Gebeurtenissn 
januoari
 1 - Malta pakt 't vôorzitterschap van de Road van d' Europeesche Unie over.    
 8 - In Jeruzalem rydt e vint met e camiong  in ip militairn. Der valln vier dôoie. Den doader wordt deur andere militairn dôodgeschootn.
 20 - Donald Trump wordt ols 45ste president van de Verênigde Stoatn beëdigd.
 20 - By e busaccident by den Italioansche stad Verona veroengelukkn zestien joenge Hongoarn, lêerliengn van e schoole in Boedapest die ip skikamp gewist woarn in Frankryk.
februoari
In Roemenië gebeurn de grotste protestn sedert de revoluusje van 1989. De reedn is de regerienge-Grindeanu, die hoenderde politiekers en andere hooggeplatstn wil beschermn teegn de vervolgienge vo corruupsje. 
11 februoari - moansverduusterienge
26 februoari - zunsverduusterienge
moarte
 13 - De Schotsche êeste minister Nicola Sturgeon lat weetn dat er in 2018 of 2019 e nieuw referendum goa kommn over e meugelike uuttredienge van Schotland uut 't Verênigd Keunienkryk.
 15 - Reguliere verkiëziengn in Holland vo de Twêede Koamer. Winnoare is de VVD van Mark Rutte.
 22 - Anslag in Londn. E vint rydt menschn omverre ip Westminster Bridge en je stekt e poliesje-agent dôod by 't Palace of Westminster. Der valln vuuf dôoie en viftig gekwetste. IS (Islamitische Stoat) eist den anslag ip.
 31 - In Zevekote in West-Vloandern is 't rampeplan van kracht achter dat e gifwolke oentstoan is deur e lek in een ipslagtank mè salpeterzeur in e mestverwerknd bedryf. 
april
 1 - Eirdverschuuvienge in 't Colombioans stadje Mocoa.
 3 - By e bomanslag in de Russische stad Sint-Petersburg stervn 14 menschn en tientalln geroakn gekwetst.
 4 - 't Nieuw brieftje van 50 euro wordt in gebruuk genoomn.
 7 - By een anslag in Stockholm met e camiong stervn vier menschn en tientalln geroakn gekwetst.
 16 - In e stembureau in Turkeye vo 't referendum over  groendwetswyzigiengn wordt er geschootn en twêe menschn stervn. 
 20 - By een anslag ip de Champs-Élysées in Parys wordt êen poliesje-agent dôodgeschootn en twêe andere geroakn gekwetst.
meie
 7 - Twêede roende van de presidentsverkieziengn in Frankryk. Emmanuel Macron wint mè 66% van de stemmn.
 13 - 't Euroviezjesongfestival in Kiev wordt gewonn deur Portugal mè 't liedje Amar Pelos Dois, gezoengn deur Salvador Sobral.
 22 - By e bomanslag in Manchester deur e zelfmôordterrorist achter e concert van Ariana Grande in de Manchester Arena,  valln 22 dôoie en mêer of 200 gekwetste. Den anslag wordt ipg'eist deur IS.
juni
 3 - Anslag in Londn. E busje rydt menschn omverre ip London Bridge en doarachter stekkn drie doaders ook menschn nere by Borough Market: 8 dôoie en 48 gekwetste.
 5 - Montenegro wordt lid van de NAVO (Nôord-Atlantische Verdragsorganisoasje).
 12 - Den Amerikoansche student Otto Warmbier wordt vrygeloatn achter dat 'n 17 moandn vaste zat in e Nôord-Koreoans gevang. J' ist er wel styf erg an toe en je sterft e weke loater.
 14 - By e grôte brand in Grenfell Tower, e weuntorre in Londn, stervn 79 menschn.
 21 - Den Al-Nuri-moskee in 't center van Mosoel in Irak wordt vernietigd deur IS.
juli
 1 - De Tour de France goat van start in Düsseldorf, Duutsland.
 9 - De stad Mosoel in Irak wordt heroverd ip IS.
 22 - Fibronilcrisis: de verboodn toepassienge van insecticide Fibronil in de pluumveesector wordt oenderzocht.
ogustus
 17 - Ip de Ramblas, e drukke boulevard in 't center van Barcelona, gebeurt er een anslag met e camionette die zigzaggnd ip de mênigte rydt. Doaby valln der 15 dôoie en 130 gekwetste. Den anslag wordt ipg'eist deur IS.
 17 en 18 - In de nacht van 17 ip 18 ogustus ist er e misluktn anslag in Cambrils in Catalonië. Terroristn ryen met e busje ip menschn en e poliesjewoagn. Der valt 1 dôoin en 7 gekwetste. Uutendelik schiet de poliesje de 5 terroristn dôod.
september
 30 ogustus toet 15 september - De zwoarn orkoan Irma richt grôte  schoa an in 't Caraïbisch gebied, Cuba en Florida. Der valln 124 dôoie.
 24 - In Duutsland wordn verkieziengn g'houdn vo de Boendsdag.
oktober
 1 - In Catalonië wordt er e referendum g'houdn over oenofhankelikheid. Der breekn relln uut tusschn militante separatistn en de Spoansche poliesje.
 14 - By e bomanslag in Mogadishu in Somalië stervn 385 menschn.
 16 - Sjiitische miliesjes oender Irakeesche vlagge verdryvn de Koerdn uut de stad Kirkuk.
november
 5 - De Duutsche gazette Süddeutsche Zeitung publiceert de Paradise Papers. 't Is e verzoamelienge van 13,4 miljoen tekstn mè 't bewys over sluuproutes die multinationals en ênigte van de rykste menschn ter weireld gebruukn vo zo weinig meugelik belastiengn te betoaln.
 12 - Eirdbevienge in  Kermansah vlakby de grenze van Irak en Iran. Ook Israël en Turkeye wordn getroffn. Der valln 530 dôoie en e goeie 8000 gekwetste.
 15 - Robert Mugabe, de president van Zimbabwe, wordt ofgezet en oender huusarrest geplatst. Achter 37 joar komt er een ende an zyn regime. Militairn grypn de macht. 
december
 6 - Den Amerikoansche president Donald Trump erkent Jeruzalem ols hoofdstad van Israël.
 28 - Deur e zwoare stormwiend woait er 's oavends in Nieuwpoort e kroane omverre ip een appartementsgebouw. E vrouwe overleeft de klap nie en heur vint gerakt zwoar gekwetst binst dan ze zoatn te kykn noa tv. 27 appartementn zyn oenbeweunboar verkloard.

 Muziek 
Luis Fonsi & Daddy Yankee: Despacito
 Geboorn 
 Gestorvn 
januoari
1 - René De Clercq (71), Belgische cyclocrosser
5 - Luc Coene (69), Belgischn econoom, politieker en bankier
8 - Peter Sarstedt (75), Britsche zanger-liedjesschryver
11 - François Van der Elst (62), Belgische foetballist
13 - Antony Armstrong-Jones (Lord Snowdon) (86), lid Britschn oadel en fottograaf, ex van prinsesse Margaret
21 - Adèle Bloemendaal (84), Hollandsche zangeresse, actrice en comédienne
25 - John Hurt (77), Britschn acteur
25 - Mary Tyler Moore (80), Amerikoansche actrice
30 - Gaston Onkelinx (84), Belgische politieker
februoari
1 - Étienne Tshisekedi (84), Congoleesche politieker
10 - Piet Keizer, Hollandsche foetballist
12 - Al Jarreau (76), Amerikoansche zanger
16 - Dick Bruna (89), Hollandsche têeknoare en schryver van kienderboekn
moarte
11 - Kitty Courbois (79), Hollandsche actrice
18 - Chuck Berry (90), Amerikoansche gitarist, zanger en componist
 20 - David Rockefeller (101), Amerikoansche bankier
 25 - Willy Courteaux (93), Vlamsche journalist en vertoaler
april
 23 - Chriet Titulaer (73), Hollandsche sterrekundign en tv-presentateur
meie
 23 - Roger Moore (89), Iengelschn acteur
juni
 6 - Sandra Reemer (66), Hollandsche zangeresse en presentatrice
 16 - Helmut Kohl (87), Duutsche boendskanselier
 30 - Simone Veil (89), Fransche politica
juli
 16 - Marc Stassijns (78), Vlamsche sportverslaggever
 31 - Jeanne Moreau (89), Fransche actrice
ogustus
 20 - Jerry Lewis (91), Amerikoanschn acteur, regisseur en kluchtigoard
 28 - Mireille Darc (79), Fransche actrice
september
 18 - Jean Plaskie (76), Belgische foetballist
oktober
 9 - Jean Rochefort (87), Franschn acteur
 13 - Jean-Noël Ternynck, Frans-Vlamschn dichter
 17 - Danielle Darrieux (100), Fransche actrice
 19 - Brice De Ruyver (62), Vlamsche criminoloog
 24 - Fats Domino (89), Amerikoansche zanger en pianist
 28 - Gert Timmerman (82), Hollandsche zanger
 31 - Johan Taeldeman, Vlamsche toalkundign
november
 8 - Josip Weber (52), Krowoatisch-Belgische foetballist
 19 - Jana Novotná (49), Tsjechische tennisster
 21 - David Cassidy (67), Amerikoansche zanger en gitarist
 25 - Louis Verbeeck (84), Vlamsche schryver
december
 4 - Christine Keeler (75), Iengels model
 6 - Johnny Hallyday (74), Fransche zanger en acteur
 7 - Philippe Maystadt (69), Belgische pollitieker
 7 - Manu Ruys (93), Vlamsche journalist en publicist
 14 - Marc Van Eeghem (57), West-Vlamschn acteur

Categorie:2010-2019